wannaphong/clean_thaiwikipedia huggingface dataset:
# แม่น้ำหมิ่น
thumb|สะพานข้ามแม่น้ำหมิ่น ที่หนานผิง

แม่น้ำหมิ่น (, หมิ่นเจียง; หมิ่นตะวันออก: Mìng-gĕ̤ng, มิ้งเงิ้ง) เป็นแม่น้ำที่ไหลผ่านในมณฑลฝูเจี้ยน สาธารณรัฐประชาชนจีน มีความยาว 541 กิโลเมตร และเป็นแม่น้ำที่เป็นช่องทางการคมนาคมทางน้ำที่สำคัญและมีพื้นที่ลุ่มน้ำที่ใหญ่ที่สุดในฝูเจี้ยน ซึ่งครอบคลุมพื้นที่ส่วนใหญ่ของมณฑลฝูเจี้ยนตอนเหนือและตอนกลาง รวมทั้งฝูโจวเมืองหลวงของมณฑลที่ตั้งอยู่บนตอนล่างของแม่น้ำหมิ่น มีศูนย์กลางประวัติศาสตร์อยู่ทางตอนเหนือของแม่น้ำและส่วนต่อชายฝั่งทะเลจีนตะวันออก ซึ่งมีท่าเรือที่สำคัญมาแต่ในอดีต

 ภูมิศาสตร์ 
ต้นน้ำของแม่น้ำหมิ่นเกิดที่บริเวณทิวเขาอู่อี๋ ซึ่งเป็นสันปันน้ำระหว่างมณฑลฝูเจี้ยนและมณฑลเจียงซี ไหลผ่านมณฑลฝูเจี้ยนเป็นระยะทางกว่า 541 กิโลเมตร และมีพื้นที่ลุ่มน้ำ 60,992 ตารางกิโลเมตร ความลาดชันเฉลี่ย 0.5 ต่อล้าน

ปริมาณน้ำประมาณร้อยละ 70 ได้รับจากแม่น้ำสาขาหลัก 3 สาย ได้แก่ แม่น้ำเจี้ยน (建溪; เจี้ยนซี) , แม่น้ำฟู่ถุน (富屯溪; ฟู่ถุนซี) และ แม่น้ำชา (沙溪; ชาซี) แต่เนื่องด้วยภูมิศาสตร์ของฝูเจี้ยนที่เป็นหุบเขา มีแอ่งกระทะในบริเวณตอนเหนือของมณฑลในเขตนครหนานผิง ทำให้เป็นพื้นที่ลุ่มแม่น้ำเจี้ยนที่เป็นพื้นที่ลุ่มน้ำสาขาของพื้นที่ลุ่มแม่น้ำหมิ่นมีขนาดใหญ่และประกอบด้วยแควสาขามากมาย ขนาดพื้นที่ลุ่มแม่น้ำเจี้ยนจึงมีสัดส่วนถึงร้อยละ 91 ของพื้นที่ลุ่มแม่น้ำหมิ่นทั้งหมด 

เช่นเดียวกับแม่น้ำส่วนใหญ่สายอื่นของฝูเจี้ยน แม่น้ำหมิ่นไหลจากทางตะวันตกเฉียงเหนือของมณฑล สู่ทางตะวันออกเฉียงใต้ลอดทางช่องเขาต่าง ๆ ซึ่งมีปริมาณน้ำที่ระบายออกสู่ทะเลปีละ 57.4 พันล้านลูกบาศก์เมตร คิดเป็นเกือบครึ่งหนึ่งของการระบายน้ำทั้งหมดของมณฑลฝูเจี้ยน ซึ่งทำให้มีความสำคัญในระบบการขนส่งทางน้ำของมณฑล อย่างไรก็ตามสำหรับเรือขนาดใหญ่ไม่สามารถใช้แม่น้ำสายนี้เดินเรือได้ในระยะไกลเข้าสู่พื้นที่ภายใน

การตรวจวัดปริมาณการไหลระบายของน้ำ ที่อำเภอหมิ่นโฮ่ว นครฝูโจว วัดได้ 1,750 ลูกบาศก์เมตรต่อวินาทีโดยเฉลี่ยต่อปี และจนถึงปัจจุบันสถิติการไหลระบายของน้ำสูงสุดที่เคยวัดได้ในค.ศ.1937 ที่ 2670 ลูกบาศก์เมตรต่อวินาที และสถิติต่ำสุดที่ 850 ลูกบาศก์เมตรต่อวินาทีในค.ศ.1971 โดยน้ำสามในสี่จะระบายออกไปในช่วงฤดูใบไม้ผลิและฤดูร้อน เฉพาะในเดือนมิถุนายนมีปริมาณการไหลระบายถึงร้อยละ 22.6 ของปริมาณการไหลประจำปีทั้งหมด และในเดือนมกราคมมีเพียงร้อยละ 2.8

 แควสาขา 
 แม่น้ำชา (沙溪) 
 แม่น้ำฟู่ถุน (富屯溪) 
 แม่น้ำฉงหยาง (崇阳溪) 
 แม่น้ำเจี้ยน (建溪) 
 แม่น้ำซง (松溪) 
 แม่น้ำหนานผู่ (南浦溪) 
 แม่น้ำโหยว (尤溪) 
 แม่น้ำต้าจาง (大樟溪)

 พื้นที่ชุ่มน้ำ 
เขตอนุรักษ์พื้นที่ชุ่มน้ำปากแม่น้ำหมิ่น เป็นพื้นที่ชุ่มน้ำและพื้นที่นกอพยพหลายชนิดที่รวมตัวอย่างหนาแน่นและเป็นที่อาศัยของนกน้ำหลากสายพันธุ์ เช่น นกยาง นกช้อนหน้าดำ นกอีเสือ และสัตว์น้ำมากมาย ได้แก่ ปลาตีน ปูก้ามดาบส่องความสมบูรณ์ของพื้นที่ชุ่มน้ำปากแม่น้ำหมิ่นเจียง ในฝูเจี้ยน ซินหัว, 11 พฤศจิกายน 2563. ครอบคลุมพื้นที่มากกว่า 12,500 ไร่ ได้รับการจัดเป็นเขตอนุรักษ์ธรรมชาติระดับชาติโดยคณะรัฐมนตรีจีนในปี 2546ส่องเขตอนุรักษ์ปากแม่น้ำหมิ่นเจียงในฝูเจี้ยน   ซินหัว, 22 เมษายน 2564.

เขตอนุรักษ์นี้ตั้งอยู่บนเส้นทางระหว่างตอนเหนือของภูมิภาคเอเชียตะวันออกและออสเตรเลีย และเป็นจุดแวะพักของนกน้ำอพยพมากกว่า 50,000 ตัวในแต่ละปี
# วัดป่ามะม่วง
วัดป่ามะม่วง อาจหมายถึง
 วัดป่ามะม่วง อำเภอกงไกรลาศ จังหวัดสุโขทัย
 วัดป่ามะม่วง อำเภอสวรรคโลก จังหวัดสุโขทัย
 วัดป่ามะม่วง อำเภอเมืองสุโขทัย จังหวัดสุโขทัย
# วัดป่ามะม่วง (อำเภอเมืองสุโขทัย)
วัดป่ามะม่วง เป็นโบราณสถานร้างตั้งอยู่ที่ถนนทางหลวง 12 ตำบลเมืองเก่า อำเภอเมืองสุโขทัย จังหวัดสุโขทัย ตั้งอยู่ภายนอกอุทยานประวัติศาสตร์สุโขทัย ใกล้กับเทวาลัยมหาเกษตรและวัดตึก

วัดป่ามะม่วง ปรากฏชื่ออยู่ในศิลาจารึกหลักที่ 6 (จารึกวัดป่ามะม่วง) ที่ค้นพบในวัดแห่งนี้ โดยกล่าวถึงพระมหาธรรมราชาลิไทเสด็จออกจากเมืองศรีสัชนาลัย เพื่อปราบจลาจลในเมืองสุโขทัย และได้ปราบดาภิเษกขึ้นเป็นพระมหากษัตริย์ ต่อมาได้ทรงนิมนต์พระมหาสามีสังฆราชจากเมืองพัน (เมืองของมอญ) มาจำพรรษาที่วัดป่ามะม่วง และเพื่อทรงเป็นพระอุปัชฌาย์ในการทรงผนวชของพระองค์ โดยพระองค์ทรงจำพรรษา ณ วัดแห่งนี้ เมื่อ พ.ศ. 1904

สิ่งก่อสร้างประกอบด้วย อุโบสถก่ออิฐเหลือเฉพาะส่วนฐาน ภายในปรากฏฐานชุกชี ด้านซ้ายเป็นที่ตั้งของแท่นอาสนะ มีบันไดด้านหน้า หลังอุโบสถเป็นเจดีย์ประธานก่ออิฐ ตั้งบนฐานบัวคว่ำบัวหงาย มีบันไดด้านหน้าขึ้นสู่ลานประทักษิณ ยอดของเจดีย์ได้ทลายลง เจดีย์ล้อมรอบด้วยกำแพงแก้ว ด้านหลังเจดีย์ประธานมีเสาสูง ก่อด้วยศิลาแลง ซึ่งสันนิษฐานว่าเป็นเสาหงส์แบบมอญ
# วัดป่ามะม่วง (อำเภอกงไกรลาศ)
วัดป่ามะม่วง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไกรใน อำเภอกงไกรลาศ จังหวัดสุโขทัย

วัดป่ามะม่วงสร้างขึ้นหรือบูรณะวัดร้างขึ้นตั้งแต่เมื่อใดไม่มีหลักฐานใดยืนยันแน่ชัด แต่หนังสือประวัติวัดทั่วราชอาณาจักรระบุว่า วัดป่ามะม่วงสร้างตั้งแต่ พ.ศ. 1837 ในสมัยสุโขทัย โดยสร้างขึ้นภายหลังวัดป่าแฝก (พ.ศ. 1805) และสร้างขึ้นภายหลังวัดบ้านไกรดอนสัก (พ.ศ. 1829) ทั้งสามวัดสร้างขึ้นร่วมสมัยกัน วัดป่ามะม่วงนั้นเดิมชื่อ วัดมาลัยป่ามะม่วง ตามประวัติวัดกล่าวว่าสร้างโดยขุนนางผู้หนึ่งสร้าง ผู้คนขึ้นมากชาวบ้านเรียก วัดหมาไหล หมายความว่ามีหมามากมายเพราะอุดมสมบรูณ์ แต่มาถึงสมัยหลวงพ่อสุ่ม กลับเรียกขานว่า "วัดป่ามะม่วง" เนื่องจากมีต้นมะม่วงขึ้นอยู่เป็นดงและมีลูกหลานมากมาย มีต้นมะม่วงขนาดใหญ่หลายคนโอบมากกว่า 30 ต้น

วัดได้รับพระราชทานวิสุงคามสีมา เมื่อ พ.ศ. 2467 อุโบสถมีรอยจารึกบนขื่อไม้ ระบุว่า พระครูวิมลปรีชาพร้อมด้วยพระปลัดยิ้มเป็นผู้จัดการผูกพัทธสีมาเมื่อ พ.ศ. 2468 สร้างสำเร็จเมื่อ พ.ศ. 2473
# ไลฟ์ลีก
ไลฟ์ลีก  เป็นเว็บไซต์แบ่งปันวิดีโอสัญชาติอังกฤษที่มีสำนักงานใหญ่อยู่ที่ลอนดอน จัดตั้งขึ้นในวันที่ 31 ตุลาคม ค.ศ. 2006 จากทีมที่เป็นเบื้องหลังช็อกไซต์ Ogrish.com ที่ปิดตัวในวันเดียวกัน ไลฟ์ลีกมีวัตถุประสงค์เพื่อถ่ายทอดภาพจริงในด้านการเมือง สงคราม และเหตุการณ์ในพื้นที่อื่น ๆ ของโลกอย่างเสรี และเพื่อส่งเสริมและอุปถัมภ์วัฒนธรรมวารสารศาสตร์พลเมือง

เว็บไซต์นี้ปิดตัวลงในวันที่ 5 พฤษภาคม ค.ศ. 2021 ลิงก์ URL ของเว็บไซต์นี้ เปลี่ยนทางไปที่ ItemFix เว็บไซต์แบ่งปันวิดีโออีกแห่ง
# ซาบ 340 AEW&C
ซาบ 340 เออีดับเบิลยู&ซี  คือเครื่องบินเตือนภัยและควบคุมการปฏิบัติการทางอากาศ (AEW&C) ของประเทศสวีเดน เป็นรุ่นย่อยของ ซาบ 340 ได้รับการกำหนดนามเรียกขานโดยกองทัพอากาศสวีเดนว่า เอส 100บี อาร์กุส (S 100B Argus)

 เรดาร์ 
เมื่อเปรียบเทียบกับเรดาร์ระบบเตือนภัยและควบคุมการปฏิบัติการทางอากาศ (AWACS) ทรงกลมแบบดั้งเดิมบนเครื่องบิน เช่น อี-3 เซนทรี แล้ว ซาบ 340 มีเรดาร์แบบ PS-890 AESA (Active Electronically Scanned Array) ซึ่งใช้การกวาดคลื่นด้วยระบบอิเล็กทรอนิกส์ (Active Phased-Array Pulse-Doppler Radar) จึงทำให้ไม่ต้องมีชิ้นส่วนที่หมุนเคลื่อนไหว เรียกระบบนี้ว่า Erieye ซึ่งให้แรงต้านอากาศที่ต่ำกว่า แต่มีบริเวณอับสัญญาณทางด้านหน้าและด้านหลังของเครื่องบิน โดยมีพื้นที่การสแกนเป็นมุม 120 องศาที่ด้านข้างทั้งสองด้านของลำตัวเครื่อง เรดาร์ที่ติดตั้งสามารถติดตามเรือ เครื่องบิน และขีปนาวุธได้ไกลถึง 300–400 กิโลเมตร ในขณะที่อยู่ที่ระดับความสูง 20,000 ฟุต

 ประวัติการปฏิบัติการ 
เครื่องเอส 100บี อาร์กุส จำนวน 6 ลำถูกผลิตขึ้นสำหรับกองทัพอากาศสวีเดน โดยสี่ลำได้รับการติดตั้งเรดาร์เตือนภัยล่วงหน้า Erieye (AESA) แบบถาวร และอีกสองลำสามารถถอดประกอบได้สำหรับภารกิจขนส่งในช่วงเวลาสงบ

เครื่องสองลำที่ไม่ได้ติดตั้งเรดาร์ถาวรถูกยืมโดยประเทศกรีซก่อนการส่งมอบระบบเรดาร์ Erieye EMB-145 ซึ่งเริ่มดำเนินการในปี ค.ศ. 2003

ในเดือนกรกฎาคม ค.ศ. 2006 ซาบได้รับสัญญาในการปรับปรุงเครื่องบินเอส 100บี ของกองทัพอากาศสวีเดนจำนวน 2 ลำสำหรับภารกิจเฝ้าระวังและนำไปใช้ในปฏิบัติการระหว่างประเทศ เครื่องซาบ 340 เออีดับเบิลยู-300 ที่ปรับปรุงแล้วได้เข้าประจำการในปี ค.ศ. 2009

ในเดือนพฤศจิกายน ค.ศ. 2007 ประเทศไทยได้ประกาศความจำนงที่จะซื้อเครื่องบินเอส 100บี เออีดับเบิลยู จำนวน 2 ลำจากกองทัพอากาศสวีเดน

 รุ่นย่อย 
ซาบ 340บี เออีดับเบิลยู / เอส 100บี อาร์กุส (FSR-890) Erieye สำหรับกองทัพอากาศไทย
ซาบ 340บี เออีดับเบิลยู-200 (IS-340) Erieye
ซาบ 340บี เออีดับเบิลยู-300 / เอส 100ดี อาร์กุส  (ASC-890) Erieye

 ประเทศผู้ใช้งาน 
thumb|right|ซาบ 340 เออีดับเบิลยู ของกองทัพอากาศไทย (บ.ค.๑)
ปัจจุบัน

 กองทัพอากาศสวีเดน ประจำการ 2 ลำ (S100D / ASC890)

 กองทัพอากาศไทย ประจำการ 2 ลำ การส่งมอบเสร็จสมบูรณ์ในเดือนตุลาคม ค.ศ. 2012Gripen International. gripen.com.  Gripen agreement between Sweden and Thailand signed.

อดีต 

 กองทัพอากาศกรีซ ยืมจากกองทัพอากาศสวีเดน 2 ลำ

 กองทัพอากาศสหรัฐอาหรับเอมิเรตส์ ประจำการ 2 ลำ ปลดประจำการในปี ค.ศ. 2020 หลังจากเปลี่ยนแทนโดยระบบเรดาร์ GlobalEye (ติดตั้งบนเครื่องบิน บอมบาร์ดิเอร์ 6000)

 ซาบ 2000 เออีดับเบิลยู&ซี 
thumb|right|ซาบ 2000 เออีดับเบิลยู&ซี ของกองทัพอากาศปากีสถาน
ในเดือนธันวาคม ค.ศ. 1988 ซาบได้ริเริ่มการพัฒนารุ่นลำตัวยาวของ ซาบ 340 โดยให้ชื่อรุ่นว่า ซาบ 2000

 กองทัพอากาศปากีสถาน ประจำการ 7 ลำ
 
 กองทัพอากาศซาอุดีอาระเบีย ประจำการ 2 ลำ

 ข้อมูลจำเพาะ (ซาบ 340 เออีดับเบิลยู&ซี)
# ชาร์เลอมาญ (รัฐเกแบ็ก)
ชาร์เลอมาญ (,) คือย่านชานเมืองแห่งหนึ่งของมอนทรีออล รัฐเกแบ็ก ประเทศแคนาดา ตั้งอยู่บนฝั่งเหนือของรีเวียร์เดแพรรี ห่างจากย่านกลางเมืองมอนทรีออลไปทางตะวันออกเฉียงเหนือ  ใน ค.ศ. 2021 ย่านชานเมืองนี้มีประชากร 6,302 คน

ย่านนี้เป็นบ้านเกิดของเซลีน ดิออนCéline Dion receives honorary doctorate in Quebec City CBC News Retrieved 2011-05-11 สภาเมืองตั้งชื่อถนนหลักสายหนึ่งตามชื่อเธอtoponymie.gouv.qc.ca โดยที่คณะกรรมการชื่อภูมิศาสตร์ของรัฐเกแบ็กไม่รับรองCéline Dion's name goes on - a street CBC News Retrieved 2011-05-11

ประชากร
# แผ่นดินไหวและคลื่นสึนามิในอุนเซ็ง ค.ศ. 1792
แผ่นดินไหวและคลื่นสึนามิในอูนเซน ค.ศ. 1792 เป็นผลมาจากการปะทุของภูเขาไฟอูนเซน ในคาบสมุทรชิมาบาระ จังหวัดนางาซากิ ประเทศญี่ปุ่น ทำให้เกิดการถล่มของโดมภูเขาไฟหน้าภูเขาไฟอูนเซน ส่งผลให้เกิดเมกะสึนามิขนาดใหญ่ ทำให้มีผู้เสียชีวิตกว่า 15,000 คน  เรียกเหตุการณ์ครั้งนี้ว่า การปะทุของชิมาบาระ (島原大変肥後迷惑) (ชิมาบาระ หมายถึง ภูเขาที่อยู่ใจกลางคาบสมุทรชิมาบาระ) ซึ่งแคว้นฮิโงะ (ปัจจุบันคือจังหวัดคุมาโมโตะ) ได้รับผลกระทบจากสึนามิที่พัดข้ามทะเลอาริอาเกะไปสู่ชายฝั่งฮิโกะอย่างรุนแรง ซึ่งแคว้นฮิโงะหรือคูมาโมโตะในปัจจุบัน อยู่ห่างจากการปะทุของภูเขาไฟอูนเซน 20 กิโลเมตร (12.4 ไมล์)

 การปะทุของภูเขาไฟ 
ในช่วงปลายปี ค.ศ. 1791 เกิดแผ่นดินไหวหลายครั้งที่ด้านตะวันตกของภูเขาไฟอูนเซน จากนั้นแผ่นดินไหวเริ่มเคลื่อนตัวไปทางยอดเขาฟุเง็นดาเกะ ในเดือนกุมภาพันธ์ ค.ศ. 1792 ยอดเขาฟุเง็นดาเกะ ซึ่งเป็นหนึ่งในยอดเขาของภูเขาไฟอูนเซน เริ่มเกิดการปะทุส่งผลให้เกิดการไหลของลาวาเป็นระยะเวลาประมาณ 2 เดือน ขณะที่แผ่นดินไหวก็เกิดขึ้นต่อไปและเริ่มขยับเข้าใกล้เมืองเมืองชิมาบาระมากขึ้น ในคืนวันที่ 21 พฤษภาคม ค.ศ. 1792 เกิดแผ่นดินไหวครั้งใหญ่สองครั้งก่อให้เกิดการถล่มของโดมภูเขาไฟอูนเซน การถล่มของดินและหินจำนวนมากพัดผ่านเมืองชิมาบาระลงสู่อ่าวอาริอาเกะ ทำให้เกิดสึนามิครั้งใหญ่

 เมกะสึนามิ 
ไม่มีข้อมูลระบุว่าการถล่มของโดมภูเขาไฟนั้นเกิดจากการปะทุของภูเขาไฟหรือแผ่นดินไหว สึนามิพัดถล่ม แคว้นฮิโงะ ที่อยู่อีกฟากหนึ่งของอ่าวอาริอาเกะ ก่อนพัดกลับมาถล่มชิมาบาระอีกครั้ง จากจำนวนผู้เสียชีวิตทั้งหมดประมาณ 15,000 ราย คาดว่าประมาณ 5,000 คนเสียชีวิตจากเหตุโคมภูเขาไฟถล่ม ประมาณ 5,000 เสียชีวิตจากสึนามิข้ามอ่าวในแคว้นฮิโงะ และอีก 5,000 ราย เสียชีวิตจากสึนามิที่กลับมาโจมตีชิมาบาระ สึนามิในครั้งนี้มีความสูงถึง 100 เมตร (330 ฟุต) สามารถจำแนกสึนามินี้เป็นเมกะสึนามิขนาดเล็ก
ที่โอซากิบานะ เมืองฟุตสึ คลื่นในพื้นที่สูงขึ้นถึง 57 เมตร (187 ฟุต) เนื่องจากภูมิประเทศของก้นทะเล

 อนุสรณ์สถาน 
ในเดือนกรกฎาคม ค.ศ. 1991 มีการค้นพบอนุสรณ์สถานดังต่อไปนี้:200 Years after the Kansei Great Tsunami, Symposium and Exhibition of Unzen Disaster Booklet published by Newspaper Museum, Yoyasu Machi, Kumamoto-shi, 1991

+ อนุสรณ์สถานที่เกี่ยวข้องกับแผ่นดินไหวและสึนามิชนิดของอนุสาวรีย์จังหวัดคูมาโมโตะจังหวัดนางาซากิทั้งหมดอนุสรณ์สถานความทรงจำ 434184อนุสาวรีย์ระยะทางสึนามิ 505สุสาน 1690106อนุสาวรีย์แบบเรียบง่าย 101อื่น ๆ 9312ทั้งหมด 74134208
# เกแซก
เกแซก  เป็นหมู่บ้านในตำบลบอเนช อำเภอเบย์ซอ เทศมณฑลเซพีดอน จังหวัดฟอร์ส ประเทศอิหร่าน จากสำมะโน พ.ศ. 2549 หมู่บ้านนี้มีประชากร 136 คนใน 31 ครัวเรือน
# อ้ายข่อยฮักเจ้า
อ้ายข่อยฮักเจ้า (อังกฤษ: Potion of Love) เป็นละครโทรทัศน์ไทยแนวโรแมนติก-คอมเมดี ผลิตโดย บริษัท เลิฟดราม่า จำกัด บทประพันธ์โดย พิมพ์ชนก บทโทรทัศน์โดย พลพล พงษ์แพทย์, ปุณณพัฒน์ กำกับการแสดงโดย ชัยยุทธ ชูศักดิ์ไพบูลย์ นำแสดงโดย ขุนณรงค์ ประเทศรัตน์, ภาณุวัฒน์ เปรมมณีนันท์, อิษยา ฮอสุวรรณ, ธัญญภัสร์ ภัทรธีรชัยเจริญ ออกอากาศวันจันทร์ - วันศุกร์ เวลา 19.00 - 20.05 น. ทางช่อง 3 เอชดี

 นักแสดง 
 ละครโทรทัศน์ พ.ศ. 2565 ตัวละคร  นักแสดงหลักภูเบศร์ เครืออ่อน (โจ้) ขุนณรงค์ ประเทศรัตน์ภูดนัย ดำรงเกียรติ (ภู) ภาณุวัฒน์ เปรมมณีนันท์ฉัตรตะวัน เที่ยงธรรม (ฉัตร) อิษยา ฮอสุวรรณสี หนองนาคำธัญญภัสร์ ภัทรธีรชัยเจริญ ตัวละคร  นักแสดงสมทบแม่งาม เที่ยงธรรมปนัดดา เรืองวุฒิผู้ใหญ่วิเชียร เที่ยงธรรมนำโชค ทะนัดรัมย์กำนันจู๋ เครืออ่อนโกสินทร์ ราชกรมแม่ศร หนองนาคำดอกอ้อ ทุ่งทองหมากแซ็ค ชุมแพเตี้ยรตวรรณ ออมไธสงแม่ใหญ่พร้อม ดำรงเกียรติน้อย โพธิ์งามพิมพ์วิไล ดำรงเกียรติ (พิม) ชไมพร สิทธิวรนันท์ลนเตชินท์ ปิ่นชาตรีแลนณนนท์ เรืองเดชนายแพทย์ เจษฎา สุขสำราญ (หมอเจษ) ชยพัทธ์ คงทรัพย์ครูแสงเทียน (เทียน) อาณดา ประกอบกิจคิงรัชชานนท์ สามารถหมอกจารุภัทร แสงจันทร์เหวี่ยง เที่ยงธรรมด.ญ.มินรญา ตั้งสืบวงศ์ ตัวละคร  นักแสดงรับเชิญพระครูบาน้าพวง เชิญยิ้มพ่อของภูดนัยสุรศักดิ์ ชัยอรรถพ่อของธัญญ่าเวนช์ ฟอลโคเนอร์แม่ของธัญญ่าเมรียา มุ่งศิริธัญญ่ากรณ์นภัส เศรษฐรัตนพงศ์อรรณพเดวิด บุญรินทร์ผีแม่ม่ายในเมืองผีสุพรรณิการ์ จำเริญชัยแก้วรวินท์ธีรา พันธ์พัฒนะพญานาควงศ์วชิรา เพชรแก้ว ตัวละคร  นักแสดงตัวประกอบพระบดินทร์ หมู่หมื่นศรีพ่อใหญ่เหมียนชินธันย์ เธียรกิตติพงษ์ตำรวจเกรียงไกร อุ่นแก้วโจรสายัณห์ ผิวจันทร์ท่านเศรษฐีโอกาส สุทธิเพียรพ่อปู่อิทธิพล หาโล๊ะ

 แหล่งข้อมูลอื่น
# อาหัส
อาหัส (Akhaz) ย่อจาก เยโฮอาหัสที่ 2 (แห่งยูดาห์) (/Yəhō’aḥaz/;  Ya'úḫazi [ia-ú-ḫa-zi])Hayim Tadmor and Shigeo Yamada, The Royal Inscriptions of Tiglath-pileser III (744-727 BC) and Shalmaneser V (726-722 BC), Kings of Assyria. (The Royal Inscriptions of the Neo-Assyrian Period 1; Winona Lake, IN: Eisenbrauns, 2011), Tiglath-Pileser III 47 r 11'. เป็นกษัตริย์องค์ที่ 12 แห่ง ราชอาณาจักรยูดาห์ ผู้เป็นพระราชโอรสและดำรงตำแหน่งถัดจากโยธาม พระองค์ครองราชย์ตอนมีพระชนมพรรษา 20 พรรษา และดำรงตำแหน่งเป็นเวลา 16 ปี

ในหนังสือพงศ์กษัตริย์เล้มที่ 2 กล่าวถึงพระองค์เป็นกษัตริย์ผู้ชั่วร้าย (2 พงศ์กษัตริย์ 16:2)

Edwin R. Thiele สรุปว่าอาหัสเป็นอุปราชร่วมกับโยธามใน 736/735 ปีก่อนคริสต์ศักราช และปกครองคนเดียวใน 732/731 ปีก่อนคริสต์ศักราช แล้วสิ้นสุดใน 716/715 ปีก่อนคริสต์ศักราช William F. Albright ระบุช่วงครองราชย์เป็น 744–728 ปีก่อนคริสต์ศักราช

พระวรสารนักบุญมัทธิวบันทึกพระนามอาหัสแห่งยูดาห์ลงในลำดับพงศ์ของพระเยซู และพระนามของพระองค์ยังปรากฏในอิสยาห์ 7 และ อิสยาห์ 14:28
# กรณีพิพาทหมู่เกาะสแปรตลี
กรณีพิพาทหมู่เกาะสแปรตลี คือการอ้างสิทธิเหนือหมู่เกาะสแปรตลีในหลายรัฐเอกราชบริเวณทะเลจีนใต้ คือ ประเทศบรูไน จีน ไต้หวัน มาเลเซีย ฟิลิปปินส์และเวียดนาม

 การเผชิญหน้า 
center|thumb|300px|แผนที่การครองครองหมู่เกาะสแปรตลีในทะเลจีนใต้

thumb|300px|แผนที่การอ้างสิทธิในทะเลจีนใต้
 ข้อพิพาทดินแดนในทะเลจีนใต้
 การบุกครองเกาะเซาท์เวสต์เคย์ (ค.ศ. 1975)
 การปะทะกันที่แนวปะการังจอห์นสันใต้ (14 มีนาคม ค.ศ. 1988)
 ความขัดแย้งเกาะปะการังสการ์โบโรห์ (เริ่มตั้งแต่ 8 เมษายน ค.ศ. 2012)
 วิกฤตแท่นขุดเจาะน้ำมันจีน-เวียดนาม (ค.ศ. 2014)
# แมตทิว ฮอปปี
แมตทิว ทิโมที ฮอปปี (เกิด 13 มีนาคม ค.ศ. 2001) เป็นนักฟุตบอลชาวอเมริกัน ปัจจุบันลงเล่นในตำแหน่งกองหน้าให้แก่มิดเดิลส์เบรอ สโมสรในอีเอฟแอลแชมเปียนชิป และทีมชาติสหรัฐ

สโมสรอาชีพ 

สโมสรเยาวชน และชัลเคอ 04
ฮอพเพ เข้าร่วมทีมเยาวชนของแอลเอ กาลัคซี ก่อนที่จะถูกปล่อยตัวออกจากทีมในปีถัดมา ก่อนย้ายเข้าสู่สถาบันฟุตลอลของบาร์เซโลนา ที่ตั้งอยู่ในท้องถิ่นแอริโซนา เขาย้ายร่วมทีมชัลเคอ 04 ในเดือนมิถุนายน ค.ศ. 2019OneGoal Interview Series: American Striker Talent Matthew Hoppe on his move to Schalke 04  onegoal.us

ระดับทีมชาติ
ฮอปปี ได้รับเลือกให้ติดทีมชาติสหรัฐ เพื่อแข่งขันเกมกระชับมิตรกับสวิตเซอร์แลนด์ ในวันที่ 20 พฤษภาคม ค.ศ. 2021 เขาเป็นส่วนหนึ่งของรายชื่อทีมที่แข่งขันในคอนคาแคฟโกลด์คัพ 2021 ฮอปปี ได้ลงเล่นกับทีมชาตินัดแรก เมื่อได้ลงเล่นเป็นตัวจริงในรอบแบ่งกลุ่มนัดที่สอง พบกับมาร์ตีนีก ในวันที่ 25 กรกฎาคม เขาทำประตูแรกให้กับทีมชาติได้ในรอบก่อนรองชนะเลิศ ช่วยให้สหรัฐเอาชนะจาเมกา 1–0 ที่เอทีแอนด์ทีสเตเดียม  เขายังได้ลงเล่นเป็นตัวจริงในรอบชิงชนะเลิศ ที่สหรัฐจะเอาชนะเม็กซิโก 1–0 ก่อนที่จะถูกเปลี่ยนตัวออกในนาทีที่ 120+1 ช่วยให้พวกเขาคว้าแชมป์คอนคาแคฟโกลด์คัพเป็นสมัยที่ 7
สโมสรอาชีพ

สโมสร

+ การลงเล่นและทำประตูในแต่ละสโมสร ฤดูกาบ และการแข่งขันสโมสรฤดูกาลลีกถ้วยรวมลีกลงเล่นประตูลงเล่นประตูลงเล่นประตูชัลเคอ 042020–21บุนเดิสลีกา226202462021–22ซไวเทอบุนเดิสลีกา100010รวม23620256มายอร์กา2021–22ลาลิกา502070มิดเดิลส์เบรอ2022–23อีเอฟแอลแชมเปียนชิป20–20รวมทั้งหมด30640346

ทีมชาติ

+ การลงเล่นและทำประตูในแต่ละทีมชาติและปีทีมขาติปีลงเล่นประตูสหรัฐ202161รวม61

ผล และคะแนนของสหรัฐจะขึ้นต้นกาอน คอลัมน์ "คะแนน" หมายถึงผลคะแแนนหลังฮอปปีทำประตูได้

+ รายการประตูในนามทีมชาติของแมตทิว ฮอปปีลำดับวันที่สนามลงเล่นเป็นนัดที่คู่แข่งผลคะแนนการแข่งขัน1  25 กรกฎาคม ค.ศ. 2021  เอทีแอนด์ทีสเตเดียม, อาร์ลิงตัน, สหรัฐ 3   1–0 1–0  คอนคาแคฟโกลด์คัพ 2021
# หอบูรานา
หอบูรานา  เป็นหออะษานขนาดใหญ่ในหุบเขาชึยทางตอนเหนือของประเทศคีร์กีซสถาน หอนี้ตั้งอยู่ห่างจากกรุงบิชเคกไปทางตะวันออกประมาณ 80 กิโลเมตร ใกล้กับเมืองตอกมอก ตัวหอ รวมทั้งป้ายหลุมศพ เชิงเทินบางส่วน และซากปราสาทกับสุสานสามแห่งเป็นสิ่งก่อสร้างที่หลงเหลือของเมืองโบราณบาลาซากุนซึ่งชาวคาราคานิดก่อตั้งขึ้นในช่วงปลายคริสต์ศตวรรษ 9 หอนี้สร้างขึ้นในคริสต์ศตวรรษที่ 11 และเป็นแม่แบบของหออะษานอื่น ๆ ในพื้นที่ ข้างในหอมีบันไดวนให้ผู้เข้าชมเดินขึ้นไปข้างบนได้ หอนี้ถือเป็นหนึ่งในโครงสร้างทางสถาปัตยกรรมที่เก่าแก่ที่สุดในเอเชียกลาง

เดิมหอนี้มีความสูง 45 เมตร (148 ฟุต) อย่างไรก็ตาม แผ่นดินไหวตลอดหลายศตวรรษได้สร้างความเสียหายต่อโครงสร้าง แผ่นดินไหวครั้งใหญ่ครั้งสุดท้ายเกิดขึ้นเมื่อคริสต์ศตวรรษที่ 15 ทำลายส่วนบนของหอ ทำให้ความสูงในปัจจุบันลดลงไปอยู่ที่ 25 เมตร (82 ฟุต) จากนั้นในคริสต์ทศวรรษ 1970 จึงมีโครงการบูรณะและซ่อมแซมฝั่งตะวันตกของหอซึ่งเสี่ยงต่อการพังทลาย

ในปัจจุบัน พื้นที่ทั้งหมด ทั้งสุสาน ฐานปราสาท และป้ายหลุมศพกลายเป็นพิพิธภัณฑ์ และมีอาคารขนาดเล็กที่เป็นจัดเก็บข้อมูลทางประวัติศาสตร์และโบราณวัตถุที่พบในเขตโบราณสถานและพื้นที่โดยรอบ
# คาธ
{{กล่องข้อมูล รายการโทรทัศน์
| name                 = คาธ
| image                = ใบปิดคาธ.jpg
| genre                = 
| based_on             = 
| director             = ธัญญ์วาริน สุขะพิสิฐ์
| starring             = 
| opentheme            = คลาด (OVER THE MOON)  - ธนวัฒน์ รัตนกิจไพศาล
| endtheme             = 
| country              = ไทย
| language             = ไทย
| num_episodes         = 12
| runtime              = 40 - 45 นาที
| company              = 
| network              = 
| first_aired          = 
| last_aired           = 
| first_aired2         = 
| last_aired2          = 
| related              = Our Skyy คาธ
}}คาธ''  เป็น ละครชุดทางโทรทัศน์ของไทยที่ออกอากาศในปีพ.ศ. 2565 นำแสดงโดย คณพันธ์ ปุ้ยตระกูล (เฟิร์ส) และ ธนวัฒน์ รัตนกิจไพศาล (ข้าวตัง) ซีรีส์เรื่องนี้ดัดแปลงมาจากนวนิยายเรื่อง คาธ โดยผู้แต่ง ปราปต์

กำกับโดย ธัญญ์วาริน สุขะพิสิษฐ์ และอำนวยการสร้างโดย จีเอ็มเอ็มทีวี ร่วมกับ ออล ดิส เอ็นเตอร์ทนเมนต์ เป็นหนึ่งใน 22 โปรเจ็กต์ซีรีส์ในปี 2022 เปิดตัวครั้งแรกในงาน "GMMTV 2022 Borderless" เมื่อวันที่ 1 ธันวาคม พ.ศ. 2564 ออกอากาศทุกวันศุกร์ เวลา 20:30 น. (ตามเวลาไทย) ทางช่อง จีเอ็มเอ็ม 25 และย้อนหลังเวลา 22:30 น. (ตามเวลาไทย) ทางแอบพลิเคชันวิว เริ่มออกอากศวันที่ 12 สิงหาคม พ.ศ. 2565

 เรื่องย่อ 

 นักแสดงและบทบาท 

 นักแสดงหลัก 
คณพันธ์ ปุ้ยตระกูล (เฟิร์ส) รับบท อักก์
ธนวัฒน์ รัตนกิจไพศาล (ข้าวตัง) รับบท อายัน

 นักแสดงสมทบ 
ตรัย นิ่มทวัฒน์ (นีโอ) รับบท ครรลอง
ธณวิน ธีรโพสุการ (หลุยส์) รับบท ถั่วพู
ชยพล จุฑามาศ (เอเจ) รับบท วสุวัฒน์
ภวินท์ กุลการัณยวิชญ์ (ภวิน) รับบท นโม
ภัชธร ธนวัฒน์ (พลอยภัช) รับบท อาจารย์ศนิ
วัชรเกียรติ บุญภักดี (ใหญ่) รับบท อาจารย์ชาดก
อินทิรา เจริญปุระ (ทราย) รับบท อาจารย์วารี
ชวิศพงศ์ พูสมจิตสกุล (ภัค) รับบท จำนรรจ์
วิศรุต สุวินิจจิต (ที) รับบม จำนงศ์
ณัฐนนท์ เพรชแก้ว (เพรช) รับบท จำเนียร
 นักแสดงรับเชิญ 
ธนทัต ชัยอรรถ (แกงส้ม เดอะสตาร์) รับบท เซ้นต์
 เรตติง 

 เรตติงโทรทัศน์ไทย 
ในตารางด้านล่างนี้หมายถึงเรตติงที่สูงที่สุดของรายการและแสดงถึงเรตติงที่ต่ำที่สุดของรายการ
+ตอนที่ช่วงเวลาออกอากาศ
(UTC+07:00)วันที่ออกอากาศค่าเฉลี่ยอ้างอิง1ทุกวันศุกร์
เวลา 20:30 น.12 สิงหาคม พ.ศ. 2565219 สิงหาคม พ.ศ. 2565326 สิงหาคม พ.ศ 2565 colspan="2" rowspan="11" 42 กันยายน พ.ศ. 256559 กันยายน พ.ศ. 2565616 กันยายน พ.ศ. 2565723 กันยายน พ.ศ. 2565830 กันยายน พ.ศ. 256597 ตุลาคม พ.ศ. 25651014 ตุลาคม พ.ศ. 25651121 ตุลาคม พ.ศ. 25651228 ตุลาคม พ.ศ. 2565ค่าเฉลี่ยรวม

 เพลงประกอบซีรีส์ 
+ชื่อเพลงศิลปินอ้างอิงคลาด (OVER THE MOON)ธนวัฒน์ รัตนกิจไพศาล (ข้าวตัง)
# เอเอฟซีแชมเปียนส์ลีก 2022 รอบแพ้คัดออก
เอเอฟซีแชมเปียนส์ลีก 2022 รอบแพ้คัดออก จะลงเล่นตั้งแต่วันที่ 18 สิงหาคม พ.ศ. 2565 ถึง 6 พฤษภาคม พ.ศ. 2566. ทั้งหมด 16 ทีมที่เข้าร่วมในรอบแพ้คัดออกที่จะตัดสินหาทีมแชมเปียนส์ของ เอเอฟซีแชมเปียนส์ลีก 2022.

ทีมที่เข้ารอบ
ชนะเลิศของกลุ่มและรองชนะเลิศสามทีมใน รอบแบ่งกลุ่ม ได้ผ่านเข้าสู่รอบ 16 ทีมสุดท้าย, กับสองโซนตะวันตก (กลุ่ม เอ–อี) และโซนตะวันออก (กลุ่ม เอฟ–เจ) มีแปดทีมที่เข้ารอบ.

โซนกลุ่มชนะเลิศรองชนะเลิศ(สามทีมที่ดีที่สุด จากแต่ละโซน)<noinclude>โซนตะวันตกเอ อัลฮิลาล อัรรอยยานบี อัชชะบาบ—ซี ฟูลอด ชะบาบอัลอะฮ์ลีดี อัดดุฮัยล์—อี อัลฟัยศอลี นะซาฟ ควาร์ชีโซนตะวันออกเอฟ แทกู เอฟซี อูราวะ เรดไดมอนส์จี บีจี ปทุม ยูไนเต็ด—เอช โยโกฮามะ เอ็ฟ มารินอส ช็อนบุกฮุนไดมอเตอส์ไอ โจโฮร์ดารุลตักซิม—เจ วิสเซล โคเบะ คิตฉี

รูปแบบ

ในรอบแพ้คัดออก, 16 ทีมลงเล่นในทัวร์นาเมนต์ตกรอบเดียว, กับทีมที่ถูกแบ่งออกเป็นสองโซนจนกระทั่งถึงรอบชิงชนะเลิศ. แต่ละคู่จะลงเล่นในแมตช์เลกเดียวที่สนามเป็นกลาง (บทความข้อที่ 9.1), ยกเว้นรอบชิงชนะเลิศลงเล่นในฐานะแมตช์สองเลก. ต่อเวลาพิเศษ และ การดวลลูกโทษ เป็นวิธีการที่จะใช้ตัดสินหาทีมชนะเลิศถ้าในกรณีที่จำเป็น (บทความข้อที่ 9.3 และ 10.1). 

ตารางการแข่งขัน
ตารางการแข่งขันของแต่ละรอบมีดังนี้.

รอบวันที่รอบ 16 ทีมสุดท้าย19–20 กุมภาพันธ์ ค.ศ. 202318–19 สิงหาคม ค.ศ. 2022รอบก่อนรองชนะเลิศ23 กุมภาพันธ์ ค.ศ. 202322 สิงหาคม ค.ศ. 2022รอบรองชนะเลิศ26 กุมภาพันธ์ ค.ศ. 202325 สิงหาคม ค.ศ. 2022รอบเลกแรกเลกที่สองรอบชิงชนะเลิศ29 เมษายน ค.ศ. 20236 พฤษภาคม ค.ศ. 2023

สายการแข่งขัน

 

รอบ 16 ทีมสุดท้าย

สรุปผลการแข่งขัน

รอบ 16 ทีมสุดท้ายจะแข่งขันเพียงแค่เลคเดียว, การจัดโปรแกรมการแข่งขันใช้การจับฉลากคู่แข่งขันร่วมกับการพิจารณารองแชมป์กลุ่มที่ดีที่สุดผ่านเข้าสู่รอบนี้.

|+โซนตะวันตก

|+โซนตะวันออก

โซนตะวันตก

โซนตะวันออก

รอบก่อนรองชนะเลิศ
สรุปผลการแข่งขัน

รอบก่อนรองชนะเลิศจะลงเล่นในเลกเดียว.

|+โซนตะวันตก

|+โซนตะวันออก

โซนตะวันตก

โซนตะวันออก

รอบรองชนะเลิศ
สรุปผลการแข่งขัน

รอบรองชนะเลิศจะลงเล่นในเลกเดียว.

|+โซนตะวันตก

|+โซนตะวันออก

โซนตะวันตก

โซนตะวันออก

รอบชิงชนะเลิศ

รอบชิงชนะเลิศจะลงเล่นในสองเลก.

หมายเหตุ
# คลองพระยาสมุทร
คลองพระยาสมุทร (หรือเรียกว่า คลองนิยมยาตรา โดยเฉพาะช่วงกลางคลองและปลายคลอง) เป็นคลองแยกจากคลองประเวศบุรีรมย์ไปบรรจบคลองฉะบังและคลองต้นโพธิ์ มีความยาว 7.2 กิโลเมตร  ระยะทางส่วนใหญ่ของคลองเป็นเส้นแบ่งเขตการปกครองระหว่างอำเภอบางบ่อ จังหวัดสมุทรปราการ กับอำเภอบ้านโพธิ์และอำเภอบางปะกง จังหวัดฉะเชิงเทรา

ในสมัยพระบาทสมเด็จพระจุลจอมเกล้าเจ้าอยู่หัว เมื่อราว พ.ศ. 2430–2435 พระยาสมุทบุรานุรักษ์ (สิน) ผู้ว่าราชการเมืองสมุทปราการและเมืองฉะเชิงเทรา ได้เป็นแม่กองดำเนินการขุดคลองนี้ขึ้นโดยขอแรงประชาชนทั่วไปมาช่วยขุดและใช้เวลาขุดนานถึง 3 ปี เมื่อแล้วเสร็จจึงชักชวนประชาชนจากบ้านบางพระ อำเภอเมืองฉะเชิงเทรา และชาวมอญจากบ้านบางเหี้ย บางเพรียง และคลองด่านที่ต้องการหาที่ทำการเกษตรแหล่งใหม่ที่มีแหล่งน้ำอุดมสมบูรณ์เข้ามาตั้งหลักปักฐาน

บริเวณริมคลองพระยาสมุทรแต่เดิมมีชาวมอญอาศัยอยู่กันมาก มีวัดมอญคือ วัดพิมพาวาส (เหนือ) และวัดพิมพาวาส (ใต้)
# คลองอุดมชลจร
คลองอุดมชลจร เป็นคลองขุดที่แยกจากคลองนครเนื่องเขตไปออกคลองประเวศบุรีรมย์ อยู่ในท้องที่ตำบลศาลาแดง อำเภอบางน้ำเปรี้ยว และตำบลคลองอุดมชลจร อำเภอเมืองฉะเชิงเทรา จังหวัดฉะเชิงเทรา

แต่เดิมคลองนี้เรียกว่า คลองเดโช เนื่องจากพระยาสีหราชเดโช (โต บุนนาค) ขอพระราชทานพระบรมราชานุญาตขุดคลองอุดมชลจรในเดือนมิถุนายน พ.ศ. 2431–2433 โดยอ้างความจำเป็นว่าราษฎรในกรุงเทพและแขวงนครเขื่อนขันธ์จนถึงฉะเชิงเทราต้องการที่นา พระยาสีหราชเดโช (โต บุนนาค) เห็นว่าหลวงแพ่งพาณิชย์มาจับจองที่นาได้หลังขุดคลองหลวงแพ่ง ตนเองจึงเข้ามาขุดคลองบ้าง โดยได้ขุดแยกจากคลองนครเนื่องเขตรฝั่งใต้ในอำเภอบางน้ำเปรี้ยว ไปออกคลองประเวศบุรีรมย์ฝั่งเหนือในอำเภอเมืองฉะเชิงเทรา มีความยาว 380 เส้น (15.2 กิโลเมตร) กว้าง 4 วา ลึก 4 ศอก ยืนสูงขึ้นไปฝั่งละ 33 เส้น เป็นที่นา 20,625 ไร่ แต่เมื่อขุดเสร็จเนื้อที่ไม่พอกับราษฎรที่ได้แจ้งลงทะเบียนไว้ จึงขอขุดคลองเพิ่มสองคลองโดยแยกจากคลองหลักทะลุถึงคลองหลวงแพ่ง แล้วเสร็จเมื่อ พ.ศ. 2433

หลังจากการขุดคลองแล้วเสร็จ พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ พระราชทานยกเงินค่านาให้แก่ราษฎรที่ทำการหักร้างถางพงและจับจองที่ดินทั้งสองฝั่งคลองเป็นเวลา 3 ปี คลองทั้งสามคลองที่ขุดใช้แรงงานชาวจีนจำนวน 215 คน
# อโฆรี
อโฆรี (จากสันสกฤต ) เป็นนักพรตสาธุสำนักหนึ่งของลัทธิไศวะที่มีปฏิบัติมากในพื้นที่รัฐอุตตรประเทศ ประเทศอินเดีย ถือเป็นสายเดียวของกปาลิกะที่ยังคงหลงเหลือถึงปัจจุบัน เช่นเดียวกับนักพรตสายกปาลิกะ อโฆรีประกอบพิธีกับศพ, มักอาศัยตามป่าช้า, ป้ายเถ้าจากการเผาศพตามร่างกาย และใช้กระดูกจากศพมนุษย์มาทำเป็น กปาละ (บาตรกะโหลกมนุษย์) และเครื่องประดับ โดยมากอโฆรีมักเป็นเพศชาย แต่ในภูมิภาคเบงกอล สตรีสามารถเป็นอโฆรีได้ โดยใช้ชีวิตบริเวณฌาปนสถาน หากแต่ต้องสวมใส่เครื่องนุ่งห่มกันอุจาด

นักพรตสายอโฆรีนับถือบูชาพระศิวะ ปางพระไภรวะ"Shiva: The Wild God of Power and Ecstasy" Page 46, by Wolf-Dieter Storl และเชื่อในการหลุดพ้นจากสังสารวัฏ ("โมกษะ") นอกจากจะบริโภคซากศพอย่างไม่รังเกียจแล้ว อโฆรีบางส่วนนิยมสมสู่กับซากศพของสตรี มีพิธีกรรมสมสู่กับหญิงนครโสเภณี แต่จะไม่ร่วมสังวาสกับบุรุษเพศด้วยกัน